
Здравейте, имам следния казус – собственик на помещение в задния двор извършва дейност (услуга с използване на обордуване). Клиентите на този бизнес влизат в двора, шумят, пушат, цапат, спират автомобилите си (а понякога ги вкарват и вътре) пред входа на двора и/или задните и предните гаражи. Безспорно пречат на част от живеещите в кооперацията. Собственикът се държи нагло с другите съсобственици (“Сложи си климатик и си затваряй прозорците да не ти шумят”, “Какво пък точно ти пречат моите клиенти” и т.н.). Напрежението ескалира с всеки изминал ден, дори се стигна до отправяне на предупредителни протоколи по ЗМВР. Собствениците на гаражи в задния двор се затрудняват да използват гаражите си по предназначение, а и се притесняват за физическата им сигурност. 


Доколкото знам, лицето собственик не е искал разрешение за тази дейност от никого. Нямам против бизнеса му, но не мога да приема това да се случва за сметка на моето спокойствие и здраве. Също така избягва нормалната комуникация със засегнатите съседи, не желае да дискутира възможни решения на въпроса, заплашва със съд, полиция, прокуратура и връзки в най-различни държавни органи.


Въпросът ми е – какви конкретни мерки да предприема за прекратяване достъпа на трети лица до задния двор или преминаването им през общите стълбища? 


 

Моите възможни действия при бизнес в задния (частен) двор на кооперация
=======================================================================

 

Здравейте, 


можете да поставите въпроса пред управителя на етажната собственост, както и да бъде взето решение в този смисъл на общо събрание. Също така, може да се подаде сигнал до кмета на общината, както и до НАП относно необходимостта от разрешение за извършваната дейност. Също така, можете да отправите покана по реда на чл. 31, ал. 2 от ЗС – “когато общата вещ се използува лично само от някои от съсобствениците, те дължат обезщетение на останалите за ползата, от която са лишени, от деня на писменото поискване.”


Поздрави,  

адв. Николина Митова  

тел. 0898 303092


